Document ID: 31997R2175

KOMISSION ASETUS (EY) N:o 2175/97,
annettu 31 päivänä lokakuuta 1997,
poikkeuksellisista markkinoiden toimenpiteistä sianliha-alalla Espanjassa annetun asetuksen (EY) N:o 913/97 muuttamisesta neljännen kerran
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan,
sekä katsoo, että
klassisen sikaruton puhjettua tietyillä Espanjan tuotantoalueilla komission asetuksella (EY) N:o 913/97 (3), sellaisena kuin se on viimeksi muutettuna asetuksella (EY) N:o 1934/97 (4), otettiin käyttöön kyseistä jäsenvaltiota varten sianlihamarkkinoiden poikkeuksellisia tukitoimenpiteitä,
Espanjan viranomaisten määräämien eläinlääkinnällisten ja kaupallisten rajoitusten keston ja jatkumisen vuoksi olisi aiheellista lisätä toimivaltaisille viranomaisille toimitettavien lihotussikojen määrää, jotta poikkeustoimenpiteitä voidaan jatkaa tulevina viikkoina,
mainitun asetuksen liitteessä II ilmoitettua tukikelpoisten alueiden luetteloa olisi mukautettava nykyiseen eläinlääkinnälliseen tilanteeseen,
markkinoiden poikkeuksellisten tukitoimenpiteiden nopea ja tehokas soveltaminen on yksi parhaita keinoja ehkäistä klassisen sikaruton leviäminen; sen vuoksi on perusteltua soveltaa tämän asetuksen säännöksiä 15 päivästä lokakuuta 1997, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 913/97 seuraavasti:
1. Korvataan liite I tämän asetuksen liitteellä I.
2. Korvataan liite II tämän asetuksen liitteellä II.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 15 päivästä lokakuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä lokakuuta 1997.

Labels: 3
17
18
6